సిల్లీ ఫెలో - 71 | Mallik Comedy Serials | Mallik Comedy Serials Telugu | Best Mallik Telugu Comedy Serials | Mallik Telugu Comedy Serial Silly Fellow
Rating: Avg Rating: 440 Ratings (Avg 2.96)
సిల్లీ ఫెలో - 71
సిల్లీఫెలో - 71
"ఊర్కోండి లిల్లీగారు! ఊర్కోండి! మంగారావుగారు వెళ్ళిపోతున్నందుకు మీకు బాధకలగడం సిల్లీయేకాదు. సహజమే! కష్టాలెప్పుడూ కలకాలం ఉండవు. కొద్దిరోజుల్లో కొత్త మేనేజరు వస్తాడు.అతను మంగారావు కంటే మిమ్మల్ని ప్రేమగా చూస్కుంటాడేమో యెవరికి తెలుసు?" అన్నాడు బాధగా మొహం పెట్టి.
బుచ్చిబాబు వెనకాల నిలబడ్డ మోహన్ హవ్వ..... హవ్వ అంటూ మూతిమీద కొట్టుకున్నాడు.
లిల్లీ చివాలున తలెత్తి బుచ్చిబాబు వంక ఓసారి సీరియస్ గా మింగేసేలా చూసి మళ్ళీ తలవంచుకుని కొంగునోట్లో దోపుకుని "ఊహూ.. ఊహూ..." అంటూ కుమిలిపోయింది.
ఇప్పుడు అనకూడనిది నేనేమన్నానని అలా మింగేసేలా చూసింది అని ఆశ్చర్యపోయాడు బుచ్చిబాబు.
మంగారావుని కూడా పలకరించక పోతే బాగుండదని బుచ్చిబాబు అతని క్యాబిన్ లోకి వెళ్ళాడు. మంగారావు "క్యార్... క్యార్" మని ఏడుస్తూ బుచ్చిబాబుని గాఠిగా కౌగలించుకుని "చూశావా బుచ్చిబాబు... యెంత అన్యాయం అయిపోయిందో హత్తెరి" అని అన్నాడు వెక్కుతూ.
పెద్దవాళ్ళు చిన్నపిల్లల్లా ఏడవడమంటే ఇదే కాబోలు అనుకున్నాడు బుచ్చిబాబు. నిజంగా ఆ ట్రాన్స్ ఫర్ బుచ్చిబాబూ, ఇంకా అలాంటి కొంతమందీ చేసిన కంప్లయింట్స్ వల్ల వచ్చిందని ఆ క్షణంలో మంగారావుకి తెలిస్తే బుచ్చిబాబుని పీక పిసికి కిటికీలోంచి అవతలికి తోసేసి ఉండేవాడే!"
మంగారావ్ ఇంకా బుచ్చిబాబుని కౌగలించుకునే వెక్కసాగాడు.
"ఊరుకోండి సార్... ఊర్కోండి" మంగారావ్ వీపుమీద తట్టాడు బుచ్చిబాబు. "పెంటకుర్రు చాలా మంచి ఊరని విన్నాను సార్... అక్కడ చాలా రిచ్ కస్టమర్లు ఉంటారట" అన్నాడు.
ఆ మాట వినగానే మంగారావు బుచ్చిబాబు భుజం మీద నుండి మొహం తీసి హన రెండు చేతులూ బుచ్చిబాబు భుజాలమీద వేసి "అవునా? నిజంగానా?" అని సంతోషంగా అడిగాడు తన కన్నీళ్ళని ఆనంద భాష్పాల్లోకి మార్చుకుంటూ.
"అవున్సార్. నిజం" అన్నాడు బుచ్చిబాబు.
మంగారావు అరచేతి వెనుక భాగంతో కన్నీళ్లు తుడుచుకున్నాడు.
"వెధవా... అక్కడ నీకు ఒక్క కస్టమరూ తగల్డు. తగిలినా ఏ వెధవా ఒక్క పైసా కూడా ఇవ్వడు" మనసులో కసిగా అనుకున్నాడు బుచ్చిబాబు.
మధ్యాహ్నం లంచ్ టైమ్ లో మంగారావు రిలీవ్ అయి వెళ్ళిపోతే అక్కడికి కొత్త మేనేజరుగా ఎవరొస్తారన్న విషయం మీద స్టాఫ్ మధ్య చర్చ జరిగింది.
ఒకరేమో ఢిల్లీ నుండి చుంచూలాల్ వస్తాడని అంటే, మరొకరేమో కలకత్తా నుండి కంగాళీ బెనర్జీ వస్తాడని అంటారు.
ఇంకొకడేమో బొంబాయి నుండి కంగార్ కార్ వస్తాడని ఘంటాపథంగా చెప్పాడు.
ఇలా చాలామంది చాలా రకాలుగా ఊహాగానాలు చేశారు.
బుచ్చిబాబు లాంటి వాళ్ళయితే ఎవరైతే ఏంటిలే... మనకి ఒరిగేది ఏమీలేదు అని సైలెంట్ గా ఊర్కున్నారు.
ఆ సాయంత్రమే మంగారావుకి ఫేర్ వెల్ పార్టీ జరిగింది.
పార్టీ ప్రారంభంలోనే మంగారావు భోరున ఏడ్చాడు.
అతని ఏడుపు చూసి కొందరు సహృదయులు "ఊర్కోండి సార్... ఊర్కోండి అక్కడ కూడా మీకు మంచి కస్టమర్లు దొరుకుతార్లే!" అని ఊరడించారు. ఆ సహృదయుల్లో మంగారావు గురించి హెడ్డాఫీసుకి ఆకాశరామన్న ఉత్తరాలు రాసినవాళ్ళు కూడా ఉన్నారు.
పార్టీలో అందరూ మనసులో తిడుతూ పైకి పొగుడుతూ మంగారావు మీద ప్రసంగాలు చేశారు. పార్టీ అయిపోయింది. అందరూ మంగారావుకి షేక్ హ్యాండిస్తూ బెస్టాఫ్ లక్ చెప్పారు. చివరగా మంగారావు లిల్లీ దగ్గరకు వచ్చాడు.
"ఇప్పుడు నేనో చిన్న పని చెయ్యబోతున్నా... మీరెవరూ అపార్థం చేస్కోరని భావిస్తాను" అక్కడి వాళ్ళని ఉద్దేశించి అన్నాడు మంగారావు.
silley phelo - 71 | Mallik Comedy Serials | Mallik Comedy Serials Telugu | Best Mallik Telugu Comedy Serials | Mallik Telugu Comedy Serial Silly Fellow
Rating: Avg Rating: 440 Ratings (Avg 2.96)
silley phelo - 71
cylleephelo - 71
"oorkondi lilligaaru! oorkondi! mangaaraavugaaru vellipotunnanduku meeku badhakalagadam silleeyekaadu. sahajame! kashtaaleppuduu kalakaalam undavu. koddirojullo kotta menejaru vastaadu.atanu mangarao kante mimmalni premagaa chuskuntademo yevariki telusu?" annadu badhaga moham petti.
buchibabu venakaala nilabadda mohan havva..... havva antuu mootimeeda kottukunnadu.
lilli chivaluna taletti buchibabu vanka osaari seerius gaa mingesela chusi mallee talavanchukuni kongunotlo dopukuni "oohoo.. oohoo..." antuu kumilipoyindi.
ippudu anakuudanidi nenemannanani alaa mingesela chusindi ani aascharyapoyaadu buchibabu.
mangaaraavuni kuudaa palakarinchaka pothe bagundadani buchibabu athani cabin loki vellaadu. mangarao "car... car" mani edustu buchibaabuni gaatigaa kaugalinchukuni "chusawa buchibabu... yentha anyayam ayipoyindo hatteri" ani annadu vekkutuu.
peddavaallu chinnapillalla edavadamante ide kaabolu anukunnadu buchibabu. nijamgaa aa trans far buchibaabuu, inka alanti kontamandii chesina complints valla vachindani aa kshanamlo mangaaraavuki teliste buchibaabuni peeka pisiki kitikeeloonchi avataliki tosesi undevade!"
mangarao inka buchibaabuni kaugalinchukune vekkasaagaadu.
"oorukondi sar... oorkondi" mangarao veepumeeda tattaadu buchibabu. "pentakurru chala manchi oorani vinnaanu sar... akkada chala rich kastamarlu untaarata" annadu.
aa maata vinagaane mangarao buchibabu bhujam meeda nundi moham teesi hana rendu chetuluu buchibabu bhujaalameeda vesi "avuna? nijamgaanaa?" ani santoshamgaa adigaadu tana kanneellani aananda bhaashpaalloki maarchukuntuu.
"avunsar. nijam" annadu buchibabu.
mangarao aracheti venuka bhaagamto kanneellu tuduchukunnadu.
"vedhava... akkada neeku okka kastamaroo tagaldu. tagilinaa e vedhava okka paisa kuudaa ivvadu" manasulo kasiga anukunnadu buchibabu.
madhyaahnam lanch time loo mangarao releave ayi vellipothe akkadiki kotta menejarugaa evarostaaranna vishayam meeda staff madhya charcha jarigindi.
okaremo dhilli nundi chunchulal vastaadani ante, marokaremo kalakatta nundi kangaalii benerji vastaadani antaaru.
inkokademo bombai nundi kangar car vastaadani ghantaapathamgaa cheppaadu.
ilaa chaalaamandi chala rakaluga oohaagaanaalu chesaru.
buchibabu lanti vaallayithe evaraithe entile... manaki origedi emeeledu ani silent gaa oorkunnaaru.
aa saayantrame mangaaraavuki fare vel party jarigindi.
party praarambhamlone mangarao bhoruna edchaadu.
athani edupu chusi kondaru sahrudayulu "oorkondi sar... oorkondi akkada kuudaa meeku manchi kastamarlu dorukutarle!" ani ooradinchaaru. aa sahrudayullo mangarao gurinchi headdaphiixi aakaasaraamanna uttaraalu raasinavaallu kuudaa unnaaru.
paartiiloo andaruu manasulo tidutuu paiki pogudutuu mangarao meeda prasangaalu chesaru. party ayipoyindi. andaruu mangaaraavuki shek handistu bestaf lak cheppaaru. chivaragaa mangarao lilli daggaraku vachaadu.
"ippudu neno chinna pani cheyyabotunna... meerevaruu apaartham cheskorani bhaavistaanu" akkadi vaallani uddesinchi annadu mangarao.